ผมเคยเล่นกีฬาแล้วกระดูกริ้วแตกและต้องผ่าตัดและดามเหล็กไว้ แต่ตอนนี้อยากกลับไปเล่นวอลเลย์บอลอีก จะสามารถเล่นได้ปกติไหมคับ
สวัสดีค่ะ กระดูกนิ้วนั้นจัดเป็นกระดูกขนาดเล็ก การดามหรือการรักษามักใช้เวลาสั้นกว่ากระดูกชิ้นใหญ่ๆในร่างกาย ศัลยแพทย์จะดูลักษณะและตำแหน่งที่หัก ว่าหักหรือเคลื่อนมากจนต้องผ่าตัดแก้ไขเพื่อใส่เหล็กดามหรือไม่ หากไม่ ก็จะใช้วิธีดามเอาไว้ให้เข้าที่ด้านนอกด้วยเฝือกอ่อนอยู่ประมาณ 2-4 อาทิตย์ หลังจากนั้นแพทย์จะทำการเอ็กซเรย์ซ้ำว่ากระดูกเริ่มมีการติดหรือเชื่อมกันหรือไม่ค่ะควรกลับไปพบแพทย์ตามนัดทุกครั้ง และสอบถามเรื่องอาการจากแพทย์ผู้รักษาว่าตอนนี้กระดูกเข้าที่แล้วหรือยังหลังกระดูกเข้าที่ดีแล้ว อาจจะต้องพักการใช้งานหนักๆไปก่อนซัก 1-2 เดือน แต่สามารถทำกายบริหารโดยการขยับนิ้วที่ติดกันดีแล้วบ่อยๆ เพื่อให้ค่อยๆกลับมาใช้งานได้ตามปกติการดูแลตัวเองเบื้องต้น ให้พักนิ้วด้านที่บาดเจ็บ พยายามอย่าใช้นิ้วดังกล่าวไปทำงานหนักๆ และให้ใช้น้ำแข็งประคบได้หากมีอาการบวมเกิดขึ้นได้ รับประทานยาแก้ปวด ยาแก้อักเสบตามที่แพทย์จ่าย